31/05/2017 | Administración LocalMunicipal
Pontedeume
Aprobación definitiva -modificación das bases de execución do orzamento municipal do exercicio 2017-

O Pleno do Concello de Pontedeume, en sesión celebrada o 27 de abril de 2017, aprobou inicialmente a “Modificación das bases de execución do orzamento municipal do exercicio 2017”. O dito expediente estivo exposto ao público durante o prazo de quince días hábiles, despois de anunciarse no Boletín Oficial da Provincia nº 81 (02/05/2017), segundo o que se dispón no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e non se presentou ningunha reclamación durante o citado prazo, polo que se entende definitivamente aprobado o devandito expediente. Segundo o dito acordo, modifícanse as bases de execución do orzamento municipal do exercicio 2017, nos seguintes termos: PRIMEIRO.- Modificar a base número 7 das de Execución do Orzamento 2017, que quedaría redactada como segue: Os créditos para gastos destinaranse exclusivamente á finalidade específica para a cal fosen autorizados no Orzamento Xeral ou nas súas modificacións debidamente aprobadas, tendo carácter limitativo e vinculante. En consecuencia, non poderán adquirirse compromisos de gasto en contía superior ao importe dos devanditos créditos, sendo nulos de pleno dereito os acordos, resolucións e actos administrativos que infrinxan a expresada norma, sen prexuízo das responsabilidades a que haxa lugar. O cumprimento de tal limitación verificarase ao nivel de vinculación xurídica establecido no apartado seguinte. Considérase necesario, para realizar unha adecuada xestión do Orzamento, establecer a seguinte vinculación dos créditos para gastos: – Respecto da clasificación económica, o capítulo (un díxito) – Respecto da clasificación por programas, a área de gasto (un díxito). Non obstante, os créditos previstos para os proxectos de gasto que figuren no anexo de investimentos dos orzamentos cun financiamento afectado, entenderanse vinculantes ata a contía total do gasto afectado (isto é, o 100% do proxecto, incluíndo, de ser o caso, a achega municipal), de tal xeito que se ben non poderán ceder créditos pola contía afectada, si poderán recibilos doutras aplicacións orzamentarias de conformidade coas regras establecidas nestas bases de execución dos orzamentos.” SEGUNDO.- Corrixir o erro detectado na base de execución número 70 das de execución do orzamento, de forma que Donde dí: “As subvencións nominativas concederanse nos termos fixados no Orzamento. Con cargo ao Orzamento do exercicio 2016 prevese conceder as seguintes subvencións nominativas, derivadas de convenios –xa subscritos ou pendentes de subscrición- entre o Concello de Pontedeume e as seguintes entidades (.)” Debe dicir: “As subvencións nominativas concederanse nos termos fixados no Orzamento. Con cargo ao Orzamento do exercicio 2017 prevese conceder as seguintes subvencións nominativas, derivadas de convenios –xa subscritos ou pendentes de subscrición- entre o Concello de Pontedeume e as seguintes entidades (.)” Igualmente calquera outra referencia ao exercicio económico de 2016 deberá entenderse realizada ao exercicio económico de 2017, sendo que tamén deberá entenderse realizada a adecuación lexislativa ás novas Leis, regulamentos ou normativa en xeral que se vai promulgando (referencias á Lei 30/1992, de réxime xurídico das administracións públicas e procedemento administrativo común deberán entenderse realizadas ás recentes Leis 39 e 40/2015). TERCEIRO.- Modificar a base 11 das de execución do orzamento, de forma que se engadiría un segundo parágrafo, quedando redactada como segue: A documentación xustificativa a que se refiren as regras anteriores será arquivada polas oficinas de contabilidade e tesourería, sen necesidade de imprimir os documentos contables, que poderán ser consultados en calquera momento no programa informático así como o seu reflexo contable ao rendirse na Conta Xeral ao Tribunal de Contas”. CUARTO.- Modificar a base 34 das de execución do orzamento engadíndolle un último parágrafo co seguinte tenor literal: “Poderán presentar factura en formato papel aquelas persoas físicas que desenvolvan atividade económica e non teñan obriga de colexiación, sempre e cando a dita factura non supere o importe de 2.000 euros. En todo caso as facturas emitidas deberán conter todos os datos e infomración requeridas com carácter xeral no Real decreto 1691/2012, de 30 de novembro, polo que se aproba o Regulamento polo que se regulan as obrigas de facturación”. QUINTO.- Modificar a base 49, sobre transmisión de dereitos de cobro fronte á administración, engadindo um segundo parágrafo, de forma que quedaría redactada como segue: “De acordo co que se estabelece no TRLCSP, os contratistas que cedesen os seus dereitos de cobro fronte á Administración haberán de notificar a devandita cesión aos Servizos de Intervención achegando a documentación que sexa precisa para poder de manifesto que a transmisión se ten realizado conforme a dereito. A toma de razón do endoso esixirá a solicitude expresa do interesado. Realizarase no dorso das facturas orixinais ou presentadas a través do FACe logo de ser imprimidas pola Intervención municipal e seguindo os modelos sinalados por ela, na que se fará constar expresamente o caso de non estar a factura debidamente aprobada no momento de realizarse o endoso. En calquera caso será necesario a acreditación da capacidade dos asinantes (endosatarios e endosantes). Igualmente xunto coa solicitude deberá presentarse certificado de estar ao corrente coas obrigas tributarias e coa seguridade social. Os endosos serán asinados polos tres claveiros. As propostas de pago que se tramiten despois de recibida esta notificación expediranse a favor do cesionario. O documento contable P incorporará os datos identificativos do cedente a cuxo favor se recoñece a obriga do cesionario a quen se propón o pago”. SEXTO.- Incorporar unha base de execución número 77. bis co seguinte tenor literal: De conformidade co disposto no artigo 73.3 da Lei 7/1985, do 2 de abril, o Pleno da Corporación asigna aos grupos políticos a seguinte dotación económica: - Unha cota fixa anual a cada grupo político de 900 €. - Unha cota anual variable de 300 € por cada un dos membros de cada grupo político Os grupos políticos deberán levar unha contabilidade específica da dotación, que porán a disposición do Pleno cando este o solicite. Para facer efectiva a dita dotación deberán presentarse os documentos xustificativos que acrediten a realización do gasto polos grupos políticos municipais que acredite que o dito gasto se realizou en gasto corrente, segundo o sinalado no artigo antedito. Os grupos deben dispoñer dun CIF e contar cunha conta bancaria propia, na que o Concello efectuará o ingreso da asignación, e a través da que o grupo abonará os gastos que efectúe con cargo á mesma. · Cada gasto efectuado con cargo a esta asignación deberá estar respaldado ca correspondente factura, tique ou documento xustificativo do gasto con validez no tráfico mercantil. · Os grupos deberán conservar a documentación e información relativa a esta achega durante un período mínimo de catro anos. Poderán presentarse cantas xustificacións parciais (mensuais, bimensuais, etc) se considere oportuno, pero en ningún caso o pagamento da xustificación parcial poderá superar o importe máximo das mensualidades devengadas”. SÉTIMO.- Modificar a base número 79, relativa ás comisións de servizos, que quedaría redactada como segue: “As axudas de custos e gastos de locomoción que se produzan como consecuencia de desprazamentos por comisión de servizos ou xestións oficiais dispostas pola Alcaldía ou por outros órganos competentes se axustarán ao disposto no Real Decreto 462/2002, de 24 de maio, entendéndose, para estes efectos, que os membros da corporación están clasificados no grupo 1 do anexo I da dita norma, que tamén será de aplicación ao persoal funcionario e laboral para retribuír as comisións, servizos especiais e asistencias a cursos, que se clasificarán nos grupos 2 e 3 segundo proceda. A designación de comisións de servizos con dereito a indemnización, incluídas as saídas do termo municipal do alcalde, Concelleiros, funcionarios e persoal laboral do Concello corresponderá ao Alcalde ou aos seus concelleiros delegados, mediante Resolución da Alcaldía o u orde de servizo debidamente asinada, previa á realización da dita comisión. Na dita Resolución ou orde de servizo deberá constar o motivo da viaxe, destino, duración prevista, así como se son indemnizables as matrículas dos cursos a que fai referencia o artigo 7 do RD462/2002, de 24 de maio. Igualmente as contías a percibir en concepto de dietas (manutención e aloxamento) serán as establecidas no dito RD462/2002, e serán imputadas ao artigo 23 do estado de gastos do orzamento municipal. En caso de tratarse de comisións de servizo a realizar pola propia Alcaldía, non se esixirá orde de servizo previo pero si xustificación posterior para o seu efectivo cobramento. Os expedientes deberán constar de: 1º O xustificante do gasto será o documento que para tal fin se entregará na Tesourería municipal no que constarán tódolos datos para a identificación do servizo e acompañarase de: -Autorización da comisión de servicio (mediante resolución ou mediante orde de servizo autorizando a dita comisión, asinada pola Alcaldía ou polos concelleiros responsables de área). No caso de comisións de servizo realizadas pola propia Alcaldía será necesario indicar o motivo da viaxe, destino e a duración da comisión, acreditando en todo caso a súa realización. - Liquidación dos gastos subscrita polo interesado achegando cantos documentos acrediten a súa realización (por exemplo, certificados de asistencia) - Soamente no caso de pernocta fóra do domicilio, esixirase factura complementaria acreditativa da pernocta. - No caso de que a comisión de servicios sexa por asistencia a cursos ou similares e sempre que estén directamente relacionados co posto de traballo, deberá achegarse copia do certificado de aproveitamento unha vez finalizada a acción formativa e en todo caso certificado de asistencia, sen prexuízo dos pagamentos parciais que se podan realizar ao longo da duración do curso.2º As cantidades a percibir serano conforme á normativa estatal reguladora de tales indemnizacións e a xustificación realizarase conforme ó previsto nas presentes bases.3º Este réxime será tamén de aplicación ó personal eventual e laboral asimilándoos para iso ó grupo que corresponda. Cando non exista asimilación previa, para proceder á liquidación das indemnizacións atenderase á titulación académica existente en cada caso. Autorízase expresamente a utilización de vehículo particular para desprazamentos inferiores a 200 km. A contía a liquidar por kilometraxe será a prevista no RD 462/2002”. OITAVO.- Aprobar a incorporación dunha base número 76. bis co seguinte tenor literal: ”As retribucións a percibir polo desempeño de postos de traballo de xeito accidental, serán polo importe das diferenzas salariais complementarias, entre o posto de pertenza e o posto ocupado accidentalmente, durante o tempo que este postos accidental sexa desempeñado.” Contra a aprobación definitiva poderase interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte da publicación deste anuncio. Pontedeume, 25 de maio de 2017. O ALCALDE; Asdo.: Bernardo Fernández Piñeiro.